ai4bharat/Pralekha huggingface dataset:
राष्ट्रपती कार्यालय
नव भारताच्या निर्मितीसाठी भ्रष्टाचाराला आळा घालणे आवश्यक: राष्ट्रपती
नवी दिल्ली, 31 ऑक्टोबर 2018
नव भारताच्या निर्मितीसाठी भ्रष्टाचाराला आळा घालणे आवश्यक असल्याचे राष्ट्रपती राम नाथ कोविंद यांनी म्हटले आहे. केंद्रीय सतर्कता आयोगाने आयोजित केलेल्या दक्षता सप्ताह कार्यक्रमात ते बोलत होते. ‘भ्रष्टाचार निर्मूलन- नव भारताची निर्मिती’ ही यावर्षीच्या दक्षता सप्ताहाची संकल्पना आहे. घेण्यात आलेले निर्णय आणि त्यानुसार केलेली कृती ही पारदर्शकता, उत्तरदायित्व आणि न्याय्य आहे. हा जनतेचा विश्वास सातत्याने वृद्धींगत व्हायला हवा यावर राष्ट्रपतींनी भर दिला. या संदर्भात तंत्रज्ञान आणि इंटरनेट यांची मोठी मदत होऊ शकते असे ते म्हणाले. सार्वजनिक खरेदी प्रक्रियेत पारदर्शकता वाढवण्यासाठी आणि भ्रष्टाचाराला आळा घालण्यासाठी जीईएम  ऑनलाईन प्लॅटफॉर्म विकसित करण्यात आला आहे. डिजिटल यंत्रणेचा स्वीकार केल्यामुळेही भ्रष्टाचाराला आळा घालण्यासाठी मदत होईल असे राष्ट्रपती म्हणाले.
आर्थिक गुन्हेगारी नियंत्रणात आणण्यासाठी आणि या गुन्हेगारांना शिक्षा ठोठावण्याच्या दृष्टीने ठोस प्रयत्न करण्यात येत असल्याचे ते म्हणाले.
N.Sapre/N.Chitale/P.Malandkar
(Visitor Counter : 44
शिक्षण मंत्रालय
इगनूने जून 2020 टीईई परीक्षेसाठी ऑनलाईन अर्ज सादर करण्याची तारीख विलंब शुल्काशिवाय 30 एप्रिल 2020 पर्यंत वाढवली
नवी दिल्ली, 24 मार्च 2020
देशभरात कोरोना विषाणूचा प्रादुर्भाव आणि लॉकडाऊन लक्षात घेऊन इगनू अर्थात इंदिरा गांधी राष्ट्रीय मुक्त विद्यापीठाने जून, 2020 सत्रांत परीक्षेसाठी अर्ज स्वीकारण्याची मुदत कुठतेही विलंब शुल्क न आकारता 30 एप्रिल 2020 पर्यंत वाढवली आहे.
विद्यार्थी अधिकृत संकेतस्थळ www.ignou.ac.in ला भेट देऊन जून टीईई 2020 परीक्षेचे अर्ज सादर करू शकतात.
कोरोना विरोधात खबरदारीचा उपाय म्हणून देशभरातील सर्व प्रादेशिक केंद्रे / लर्नर्स सपोर्ट सेंटर  यांनी असाईनमेंट्स सादर करण्याची मुदत यापूर्वी 30 एप्रिल 2020 पर्यंत वाढवली होती.
B.Gokhale/S.Kane/P.Malandkar
(Visitor Counter : 72
पेट्रोलियम आणि नैसर्गिक वायू मंत्रालय
जागतिक जैव इंधन आघाडी: भारताच्या जी 20 अध्यक्षतेखालील एक प्राधान्यक्रम
ब्राझील, भारत आणि अमेरिका हे देश आघाडीवरील जैवइंधन उत्पादक आणि ग्राहक म्हणून, पुढील काही महिन्यांत अन्य इच्छुक देशांसह जागतिक जैवइंधन आघाडी विकसित करण्यासाठी एकत्र काम करतील. परिवहन क्षेत्रासह, शाश्वत जैवइंधनाचा वापर वाढवणे आणि सहकार्य करणे हे या आघाडीचे उद्दिष्ट असेल. या माध्यमातून बाजारपेठ बळकट करणे, जागतिक जैवइंधन व्यापार सुलभ करणे, ठोस धोरण अभ्यास विकसित करणे आणि सामायिक करणे तसेच जगभरातील राष्ट्रीय जैवइंधन कार्यक्रमांसाठी तांत्रिक पाठबळ तरतूद यावर भर दिला जाईल. हे यापूर्वीच अंमलात आणलेल्या सर्वोत्तम पद्धती आणि कामगिरी यावर देखील जोर देईल.
ही आघाडी संबंधित विद्यमान प्रादेशिक आणि आंतरराष्ट्रीय संस्थांच्या सहकार्याने त्यांना पूरक कार्य करेल. तसेच स्वच्छ ऊर्जा मंत्रीस्तरीय जैव भविष्य मंच, नवोन्मेष अभियान जैवऊर्जा उपक्रम आणि जागतिक जैव ऊर्जा भागीदारी . यासह जैव ऊर्जा, जैव अर्थव्यवस्था आणि ऊर्जा संक्रमण क्षेत्रातील पुढाकार अधिक व्यापक करेल.
जागतिक जैव इंधन आघाडी ही भारताच्या जी 20 अध्यक्षतेखालील प्राधान्यांपैकी एक आहे आणि पेट्रोलियम आणि नैसर्गिक वायू तसेच गृहनिर्माण आणि शहरी व्यवहार मंत्री हरदीप एस पुरी यांनी भारत ऊर्जा सप्ताह 2023 दरम्यान याची घोषणा केली होती.
परराष्ट्र व्यवहार मंत्रालय
महाराष्ट्रात मुंबई इथे 13-16 डिसेंबर 2022 दरम्यान होणाऱ्या जी-20 विकास कार्यगटाच्या बैठकीबाबत जी-20 शेर्पांनी दिली प्रसारमाध्यमांना माहिती
नवी दिल्ली, 12 डिसेंबर 2022
मुंबईत 13-16 डिसेंबर 2022 दरम्यान होणाऱ्या जी-20 विकास कार्यगटाच्या बैठकीबाबत जी-20चे शेर्पा अमिताभ कांत यांनी आज प्रसारमाध्यमांना माहिती दिली आणि विकास कार्यगटाच्या बैठकीमधील भारताचे प्राधान्यक्रम आणि दृष्टीकोन यांचा आराखडा सादर केला. 2010 पासून जी-20च्या विकासविषयक जाहीरनाम्याचे ताबेदार म्हणून विकास कार्यगट काम करत आहे. शाश्वत विकास आणि त्याची उद्दिष्टे याबाबतच्या 2030च्या जाहीरनाम्याचा 2015 मध्ये स्वीकार केल्यानंतर विकास कार्यगटाने शाश्वत विकासाच्या उद्दिष्टांनुरुप जी-20च्या विकासाच्या जाहीरनाम्याला आकार दिला आहे. त्यांच्या कामाचे स्वरुप विचारात घेता विकास कार्यगटाने गेल्या एका दशकात अध्यक्षीय प्राधान्यक्रमानुसार अनेक प्रकारच्या वेगवेगळ्या मुद्यांची हाताळणी केली आहे.
सध्याच्या काळात जगाला भेडसावणाऱ्या विविध समस्यांचे निराकरण केवळ एकत्र काम करण्यानेच शक्य आहे यावर कांत यांनी भर दिला. आमच्या प्राधान्यक्रमांमध्ये केवळ जी-20 सदस्यांच्याच आकांक्षाचा समावेश नसून जगाच्या दक्षिणेकडील देशांच्या आकांक्षांचाही समावेश आहे. एका समावेशक, महत्त्वाकांक्षी, निर्णायक आणि कृती आधारित दृष्टीकोनाचा भारत पाठपुरावा करत आहे. भारताच्या विकास कार्यगटाच्या प्राधान्यक्रमांचा आराखडा कांत यांनी सादर केला. यामध्ये 1) हवामानविषयक कृती आणि अर्थसाहाय्यासह न्याय्य उर्जा संक्रमण आणि ‘लाईफ’, 2) शाश्वत विकासाच्या उद्दिष्टांना गती देणे आणि 3) डिजिटल सार्वजनिक सामग्री/ विकासाकरिता डेटा यांचा समावेश आहे.कर्जाचे ओझे, सुधारित बहुराष्ट्रवाद आणि महिला-प्रणीत विकास या मुद्यांचा देखील विकास कार्यगटाच्या बैठकीत समावेश असेल आणि भारत समावेशक विकासाचे आणि तो साध्य करण्यासाठी आवश्यक असलेल्या सामूहिक कृतीचे महत्त्व अधोरेखित करेल , अशी माहिती कांत यांनी दिली.
भारताच्या अध्यक्षतेखाली आपत्ती जोखीम कमी करण्यासाठी सामूहिक कार्याला प्रोत्साहन, बहु-आयामी संशोधन आणि जोखीम कमी करण्यासाठीच्या सर्वोत्तम पद्धतींची परस्परांमध्ये देवाणघेवाण करण्याच्या उद्देशाने एका नव्या कार्यप्रवाहाची स्थापना करण्यात आल्याची आठवण कांत यांनी करून दिली.
याशिवाय झपाट्याने बदलणाऱ्या जागतिक परिस्थितीमध्ये आवश्यक असलेला प्रतिसाद म्हणजेच नवोन्मेषाला चालना देणारे बळ म्हणून स्टार्ट अप्सचे महत्त्व लक्षात घेणारा नवा स्टार्टअप संवाद गट स्थापन करण्यात आला आहे.
या तीन दिवसीय बैठकीमध्ये शाश्वत विकासाच्या उद्दिष्टांना गती देण्यासाठी जी-20च्या एकत्रित कृतीवर, विकसनशील देशांच्या अन्न आणि उर्जा सुरक्षेशी संबंधित समस्यांची तातडीने हाताळणी करण्यासाठी पाठबळ देण्यावर, कर्जामुळे पडलेल्या बोज्याच्या संकटाचा मुद्दा आणि शाश्वत विकासाच्या उद्दिष्टांसंदर्भात 2023 मध्ये नवी दिल्लीतील अद्ययावत माहिती यावर देखील भर दिला जाणार आहे. महाराष्ट्राच्या समृद्ध सांस्कृतिक परंपरेचे दर्शन घडवणाऱ्या सांस्कृतिक कार्यक्रमाचे आयोजनही राज्य सरकारच्या सहकार्याने करण्यात आले आहे. त्याशिवाय या बैठकीला आलेल्या प्रतिनिधींसाठी मुंबईत कान्हेरी गुंफांमध्ये एका अभ्यास सहलीचे देखील आयोजन करण्यात आले आहे.PIB Mumbai | N.Chitale/S.Patil/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 190
पंतप्रधान कार्यालय
राष्ट्रीय तंत्रज्ञान दिनानिमित्त पंतप्रधानांकडून वैज्ञानिकांची प्रशंसा
(नवी दिल्ली, 11 मे 2020
लोकांच्या जीवनात सकारात्मक बदल घडवण्यासाठी विज्ञान आणि तंत्रज्ञानाचा उपयोग करणाऱ्या देशातल्या सर्व वैज्ञानिकांची पंतप्रधान नरेंद्र मोदी यांनी प्रशंसा केली आहे.
राष्ट्रीय तंत्रज्ञान दिनानिमित्त पंतप्रधानांनी ट्वीट केले आहे. राष्ट्रीय तंत्रज्ञान दिनी आपला देश अशा सर्वांना प्रणाम करत आहे, ज्यांनी इतरांच्या जीवनात सकारात्मक बदल घडवण्यासाठी तंत्रज्ञानाचा उपयोग केला.1998 मध्ये या दिवशी आपल्या वैज्ञानिकांनी केलेल्या अद्वितीय कामगिरीची आठवण आपण करतो. भारताच्या इतिहासातला हा ऐतिहासिक क्षण होता असे पंतप्रधानांनी म्हटले आहे.
11 मे 1998 रोजी झालेल्या पोखरण चाचण्यांचा उल्लेख करत तेव्हा मजबूत राजकीय नेतृत्वामुळेच अणू चाचण्या शक्य होत्या. मन की बात या कार्यक्रमात या चाचण्यांबाबत केलेले आपले वक्तव्य पंतप्रधानांनी सादर केले आहे.
‘1998 मध्ये पोखरण इथे झालेल्या चाचण्यांनी हे सिध्द केले की, मजबूत राजकीय नेतृत्व मोठे बदल घडवू शकते. पोखरण बाबत मन की बात या कार्यक्रमात भारताचे वैज्ञानिक आणि माजी पंतप्रधान अटल बिहारी वाजपेयी यांच्या महान नेतृत्वाचा आपण उल्लेख केल्याचे पंतप्रधानांनी म्हटले आहे.
'जगाला कोविड-19 पासून मुक्त करण्याच्या प्रयत्नांत तंत्रज्ञान अनेकांना मदत करत आहे. कोरोना विषाणूवर विजय मिळवण्यासाठी संशोधन करण्यात अग्रेसर असणाऱ्या सर्वाँना माझा सलाम.आपला ग्रह आरोग्यसंपन्न आणि उत्तम करण्यासाठी तंत्रज्ञानाशी आपण सांगड घालत राहू या' असे पंतप्रधानांनी म्हटले आहे.
On National Technology Day, our nation salutes all those who are leveraging technology to bring a positive difference in the lives of others. We remember the exceptional achievement of our scientists on this day in 1998. It was a landmark moment in India’s history.
— Narendra Modi  May 11, 2020
The tests in Pokhran in 1998 also showed the difference a strong political leadership can make.
— Narendra Modi  May 11, 2020
Here is what I had said about Pokhran, India’s scientists and Atal Ji’s remarkable leadership during one of the #MannKiBaat programmes. pic.twitter.com/UuJR1tLtrL
Today, technology is helping many in the efforts to make the world free from COVID-19. I salute all those at the forefront of research and innovation on ways to defeat Coronavirus. May we keep harnessing technology in order to create a healthier and better planet.
— Narendra Modi  May 11, 2020
B.Gokhale/N.Chitale/P.Kor
आरोग्य आणि कुटुंब कल्याण मंत्रालय
कोविड-19 ची अद्ययावत माहिती
राष्ट्रव्यापी कोविड लसीकरण मोहिमेंतर्गत आतापर्यंत एकूण 200.61 कोटी लसींच्या मात्रा  देण्यात आल्या आहेत
गेल्या 24 तासात लसींच्या 26,04,797 मात्रा देण्यात आल्या
भारतातील सध्या उपचार घेत असलेल्या सक्रीय रूग्णांची संख्या 1,45,654 इतकी आहे
सध्याची सक्रीय रुग्ण संख्या 0.33% इतकी आहे
रुग्ण बरे होण्याचा सध्याचा दर 98.47% इतका आहे
गेल्या 24 तासात 18,517 रूग्ण कोविडमुक्त झाले असून, बरे झालेल्या एकूण रूग्णांची संख्या आता 4,31,32,140 इतकी झाली आहे
गेल्या 24 तासात देशात कोविडच्या 20,557 नव्या रुग्णांची नोंद झाली
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 87.06 कोटी चाचण्या करण्यात आल्या असून गेल्या 24 तासात 4,98,034 चाचण्या करण्यात आल्या आहेत
पंतप्रधान कार्यालय
पंतप्रधानांनी कार निकोबारमध्ये आयटीआय आणि आधुनिक क्रीडा संकुलाचे केले उद्घाटन
नवी दिल्ली, 30 डिसेंबर 2018
पंतप्रधान नरेंद्र मोदी यांनी आज कार निकोबारला भेट दिली.
त्सुनामी स्मारकावर त्यांनी पुष्पचक्र अर्पण केले आणि वॉल ऑफ लॉस्ट सोल्स वर मेणबत्ती प्रज्वलित केली.
बेटावरच्या आदिवासी प्रमुखांशी आणि प्रसिद्ध क्रीडापटुंशी पंतप्रधानांनी संवाद साधला.
अरोंग इथे त्यांनी आयटीआयचे आणि आधुनिक क्रीडा संकुलाचे उद्घाटन केले. तसेच जनतेला संबोधितही केले.
मुस जेट्टीजवळच्या किनारा संरक्षण कामाची त्यांनी पायाभरणी केली. तसेच कॅम्पबेल बे जेट्टीच्या विस्तारीकरणाचे भूमीपूजनही केले.
यावेळी बोलताना त्यांनी या बेटाचे नैसर्गिक सौंदर्य, संस्कृती, कला आणि परंपरा विषद केली. बेटावरच्या कौंटुंबिक आणि एकत्रित परंपरेविषयी बोलताना भारतीय समाजाची वर्षानुवर्ष ही ताकद राहिल्याचे सांगितले. या कार्यक्रमाआधी वॉल ऑफ लॉस्ट सोल्स, त्सुनामी स्मारकाला भेट दिल्याचे त्यांनी सांगितले. त्सुनामीनंतर बेटाची पुन्हा उभारणी करण्यासाठी निकोबार बेटावरच्या जनतेने केलेल्या कठोर परिश्रमाची आणि त्यांच्या धैर्याची पंतप्रधानांनी प्रशंसा केली.
आज उद्घाटन झालेल्या कामांमुळे शिक्षण, आरोग्य, रोजगार, कौशल्य विकास, वाहतूक, ऊर्जा, क्रीडा आणि पर्यटन या क्षेत्राच्या विकासाला मदत होणार आहे. विकासाच्या प्रवासात कोणतीही व्यक्ती अथवा देशाचा कोणताही भाग मागे राहता कामा नये, या सरकारच्या निर्धाराचा त्यांनी पुनरुच्चार केला.
समुद्रालगत भिंत बांधण्याचे काम पूर्ण झाल्यानंतर कार निकोबार बेटाचे संरक्षण होण्यासाठी मदत होणार आहे. आयटीआयमुळे बेटावरच्या युवकांचे कौशल्यासह सबलीकरण व्हायला मदत होणार आहे. निकोबार बेटावरच्या युवकांच्या क्रीडा नैपुण्याविषयी बोलताना, आधुनिक क्रीडा संकुलामुळे या युवकांच्या कौशल्याला आणखी झळाळी मिळेल. भविष्यात क्रीडाविषयक आणखी पायाभूत सुविधांची भर घालण्यात येईल, असे पंतप्रधान म्हणाले.
अंदमान निकोबार बेटावरच्या जनतेचे जीवनमान उंचावण्यासाठी, त्यांचे जीवन सुलभ करण्यासाठी आपले सरकार काम करत आहे. बेटावरच्या आरोग्यसेवा सुविधांच्या विस्ताराविषयाला पंतप्रधानांनी स्पर्श केला.
पर्यावरण आणि स्थानिक संस्कृतीचे जतन करत विकास साधण्यासाठी आपले सरकार प्रयत्नशील आहे.
कृषी क्षेत्राविषयी बोलताना, खोबऱ्याच्या आधारभूत किंमतीत वाढ केल्याचा उल्लेख त्यांनी केला. मत्स्य संबंधित क्षेत्रातल्या लोकांच्या सक्षमीकरणासाठी आपले सरकार काम करत आहे. देशातले मत्स्य क्षेत्र अधिक फायदेशीर ठरावे यासाठी 7000 कोटी रुपयांचा निधी नुकताच मंजूर करण्यात आला आहे. देशात समुद्राजवळ असणारे भाग नीलक्रांतीची केंद्रे ठरु शकतात, असे पंतप्रधान म्हणाले.
समुद्री वनस्पतीच्या शेतीला प्रोत्साहन दिले जात असून, आधुनिक बोटींच्या खरेदीसाठी मच्छिमारांना आर्थिक सहाय्य दिले जात आहे. सौर ऊर्जोच्या वापरासाठी भारत प्रयत्न करत आहे. यासंदर्भात त्यांनी आंतरराष्ट्रीय सौर आघाडीचा उल्लेख केला.
साधनसंपत्ती आणि सुरक्षा या दोन्ही दृष्टीनी संपूर्ण निकोबार बेट आणि जवळचे मलाक्का सामुद्रधुनी महत्वाची असल्याचे पंतप्रधान म्हणाले. हे लक्षात घेऊन योग्य वाहतूक पायाभूत संरचना विकसित करण्यात येत आहे. मुस आणि कॅम्पबेल जेट्टीसाठीची विकास कामे त्यांनी विषद केली. बेटाच्या विकासाप्रती सरकारच्या कटीबद्धतेचा पंतप्रधानांनी पुनरुच्चार केला.
B.Gokhale/N. Chitale/D. Rane
(Visitor Counter : 106
मंत्रिमंडळ
प्रधानमंत्री आवास योजना – ग्रामीण मार्च 2019 नंतरही सुरु ठेवायला मंत्री मंडळाची मान्यता
नवी दिल्ली, 19 फेब्रुवारी 2019
प्रधानमंत्री आवास योजना – ग्रामीण ची मार्च 2019 नंतरही अंमलबजावणी सुरु ठेवायला केंद्रीय मंत्री मंडळाने मान्यता दिली आहे.
पीएमएवाय –जी द्वितीय टप्या अंतर्गत, 2022 पर्यंत एकूण 1.95 कोटी घरे बांधण्याचे उद्दिष्ट
2019-20 नंतर 2021-22 पर्यंत योजना सुरु राहणार
अंतिम आवास आणि पीएमएवाय –जी ची कायम प्रतीक्षा यादी यातून अतिरिक्त पात्र घरांचा समावेश,यासाठी 1.95 कोटी ही मर्यादा ठेवण्यात आली आहे.ज्या राज्ये आणि केंद्र शासित प्रदेशात कायम प्रतीक्षा यादी समाप्त झाली आहे त्यांना यासाठी प्राधान्य देण्यात येणार आहे.
योजनेच्या वैधतेपर्यंत ईबीआर या सध्याच्या यंत्रणे द्वारे अतिरिक्त वित्तीय गरजेसाठी कर्ज
प्रशासन खर्चात, कार्यक्रम निधीच्या 4 टक्क्यांवरून 2 टक्क्यांपर्यंत कपात. कार्यक्रम निधीच्या 0.30 टक्के केंद्रिय स्तरावर ठेवल्या जातील आणि उर्वरित 1.70 टक्के कार्यक्रम निधी राज्य प्रशासित / केंद्रशासित प्रदेशांना प्रशासकीय निधी म्हणून दिला जाईल.
लाभ:
ग्रामीण भागातल्या उर्वरित बेघर आणि मोडकळीला आलेल्या घरात राहणाऱ्यासाठी 2022 पर्यंत पक्की घरे देण्यात येतील यासाठी 1.95 कोटी घरांची मर्यादा राहणार आहे.
B.Gokhale/N.Chitale/D. Rane
(Visitor Counter : 97
पंतप्रधान कार्यालय
महात्मा गांधी यांना जयंतीनिमित्त पंतप्रधानांनी वाहिली आदरांजली
पंतप्रधान नरेंद्र मोदी यांनी गांधी जयंतीनिमित्त महात्मा गांधीजींना आदरांजली वाहिली आहे.
पंतप्रधानांनी आपल्या एक्स वरील संदेशात म्हटले आहे;
“मी, महात्मा गांधीजींना त्यांच्या जयंतीनिमित्त नमन करतो. त्यांची कालातीत शिकवण आपला मार्ग प्रकाशमय करते. महात्मा गांधींचा प्रभाव जागतिक आहे. संपूर्ण मानवजातीला एकता आणि करुणेची भावना पुढे नेण्यासाठी प्रेरित करतो. त्यांची स्वप्ने पूर्ण करण्यासाठी आपण सदैव प्रयत्नशील राहूया. सर्वत्र एकता आणि सौहार्दाला बळ मिळावे हे त्यांनी पाहिलेले स्वप्न साकार करण्यासाठी त्यांचे विचार प्रत्येक तरुणाला यासाठीचे दूत बनण्यासाठी प्रेरक ठरोत.”
राष्ट्रपती कार्यालय
संजय कोठारी यांनी घेतली केंद्रीय दक्षता आयुक्त म्हणून शपथ
नवी दिल्ली, 25 एप्रिल 2020
राष्ट्रपती भवनात आज सकाळी झालेल्या कार्यक्रमात संजय कोठारी यांनी केंद्रीय दक्षता आयुक्त म्हणून शपथ घेतली. राष्ट्रपतींनी त्यांना पदाची शपथ दिली.B.Gokhale/S.Kakade/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 87
शिक्षण मंत्रालय
क्वाकारेली सायमंड्स जागतिक विद्यापीठ मानांकने 2022: आयआयटी मुंबईचा भारतात प्रथम, तर QS जागतिक विद्यापीठ मानांकनांमध्ये 177 वा क्रमांक
नियोक्त्यांमध्ये मानाचे स्थान- आयआयटी मुंबईचा सर्वात भक्कम मापदंड
मुंबई, 9 जून 2021
वर्ष 2022 च्या क्वाकारेली सायमंड्स  जागतिक विद्यापीठ मानांकनांमध्ये आयआयटी मुंबईने भारतात प्रथम, तर QS जागतिक विद्यापीठ मानांकनांमध्ये 177 वा क्रमांक पटकावला आहे. भारतातील आयआयटी-मुंबई, आयआयटी-दिल्ली आणि आयआयएससी-बेंगळुरू या तीन विद्यापीठांनी या मानांकनामध्ये पहिल्या दोनशे विद्यापीठांत स्थान मिळवले आहे. ब्रिटिश कंपनी असणाऱ्या QS ने मंगळवार दि. 8 जून 2021 रोजी हे निकाल जाहीर केले. पंतप्रधान नरेंद्र मोदी आणि केंद्रीय शिक्षणमंत्री रमेश पोखरियाल निशंक यांनी या तीनही संस्थांचे अभिनंदन केले आहे. देशातील अधिकाधिक शिक्षणसंस्थांची गुणवत्ता वाढवून तरुणाईच्या बुद्धिमत्तेला पाठबळ देण्याचे प्रयत्न सुरु असल्याचे पंतप्रधानांनी म्हटले आहे. तर हे निकाल म्हणजे भारताची जगद्गुरू होण्याकडे वाटचाल सुरु असल्याचे द्योतक असल्याची भावना शिक्षणमंत्री निशंक यांनी व्यक्त केली आहे.
आयआयटी - मुंबईने 100 पैकी एकूण 46.4 गुण मिळविले. शैक्षणिक लौकिकाबाबत या संस्थेने 51.3 गुण मिळविले असून, नियोक्त्यांमधील लौकिकात 79.6 गुणांची कमाई केली आहे. अध्यापकांच्या गुणवत्तेबाबत 55.5, अध्यापक-विद्यार्थी गुणोत्तराच्या बाबतीत 32.5, आंतरराष्ट्रीय अध्यापकांच्या बाबतीत 1.5 तर आंतरराष्ट्रीय विद्यार्थ्यांबाबत 1.6 गुण आयआयटी-मुंबईने मिळविले आहेत. या सहाही मापदंडांसाठी जास्तीत जास्त शंभर गुण धरण्यात आले होते. आयआयटी-मुंबईने सर्वाधिक गुण 'नियोक्त्यांमध्ये मानाचे स्थान' या मापदंडाअन्तर्गत कमावले आहेत. त्या बाबतीत या संस्थेचा जगात 72 वा क्रमांक लागतो.
या यशाबद्दल संस्थेचे संचालक प्रा.सुभासिस चौधरी म्हणाले, "तीन प्रमुख मापदंडांच्या  बाबतीत संस्थेने गतवर्षीच्या तुलनेत अधिक चांगली कामगिरी केल्याचे समाधान वाटते. गेल्या काही वर्षांपेक्षा खूप जास्त विद्यार्थ्यांनी प्रवेश घेतल्याने अध्यापक-विद्यार्थी गुणोत्तराविषयीचे आमचे गुण कमी झाले, तसेच एकूण मानांकनात काहीशी घसरण झाली. सर्व आघाड्यांवर संस्थेची चांगली प्रगती सुरु असल्याने येत्या काही वर्षांत कामगिरी आणखी सुधारून खूप चांगला क्रमांक पटकावण्याचा आत्मविश्वास वाटतो." QS जागतिक विद्यापीठ मानांकनांच्या वर्ष 2022 च्या क्रमवारीत सर्वोच्च 14% शिक्षणसंस्थांमध्ये आयआयटी-मुंबईची गणना झाली आहे.
M.Chopade/J.Waishampayan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 111
नवीन आणि नवीकरणीय ऊर्जा मंत्रालय
पीएम-कुसुम योजनेची सद्यस्थिती
मुंबई, 20 जुलै 2023
प्रधानमंत्री किसान ऊर्जा सुरक्षा एवम उत्थान महाभियान , अर्थात पीएम-कुसुम योजने अंतर्गत 30 जून, 2023 पर्यंत प्रत्येकी 2 मेगावॅट क्षमतेच्या लहान प्रकल्पांसह एकूण 113.08 मेगावॅट क्षमतेच्या सौर ऊर्जा प्रकल्पांची उभारणी करण्यात आली. या योजनेअंतर्गत, या तारखेपर्यंत महाराष्ट्र राज्यासह देशभरात, 2.45 लाख सौर ऊर्जा पंप बसवण्यात आले आहेत. शेतकऱ्यांना परवडणारी वीज उपलब्ध करण्यासाठी, मार्च 2019 मध्ये पीएम-कुसुम योजना सुरु करण्यात आली आणि नोव्हेंबर 2020 मध्ये कार्यान्वित करण्यात आली. ही योजना मागणीवर आधारित असून, राज्ये/केंद्रशासित प्रदेशांकडून मिळालेल्या मागणीवर आधारित क्षमतांचे वितरण केले जाते.
पीएम-कुसुम योजनेमध्ये शेतकऱ्यांकडून भाडेतत्त्वावर घ्यायच्या जमिनीची किंमत नमूद केलेली नाही. मात्र, 12.07.2023 रोजी जारी करण्यात आलेली सुधारित योजना मार्गदर्शक तत्त्वे, राज्यांना सध्याच्या ग्रीड-कनेक्टेड कृषी पंपांचे सोलरायझेशन  आणि फीडर स्तरावरील सौर-ऊर्जा करणाद्वारे जमीन भाडेपट्ट्याचे दर जाहीर करण्याची परवानगी देतात.
नवीन आणि अक्षय ऊर्जा मंत्री आरके सिंह यांनी आज लोकसभेत एका अतारांकित प्रश्नाला उत्तर देताना ही माहिती दिली.PIB Mumbai | R.Aghor/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 60
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 37.21 Cr. Vaccine Doses administered so far under Nationwide Vaccination Drive
- India reports 42,766 new cases in last 24 hours
- India's Active Caseload currently at 4,55,033
- Active cases constitute 1.48% of total cases
- 2,99,33,538 Total Recoveries across the country so far
- 45,254 patients recovered during last 24 hours
- Recovery Rate increases to 97.20%
- Weekly Positivity Rate remains below 5%, currently at 2.34%
- Daily positivity rate at 2.19%, less than 3% for 19 consecutive days
- Testing capacity substantially ramped up – 42.90 crore tests conducted 
#Unite2FightCorona
#IndiaFightsCorona
नवी दिल्ली/मुंबई, 10 जुलै 2021
आरोग्य मंत्रालयाची कोविड-19 घडामोडींवरील माहिती
भारताच्या एकूण कोविड-19 लसीकरणाने काल 37.21 कोटींचा टप्पा ओलांडला. आज सकाळी 7 वाजेपर्यंत उपलब्ध माहितीनुसार 48,04,423 सत्रातून एकूण 37,21,96,268 लसीच्या मात्रा देण्यात आल्या. गेल्या 24 तासात 30,55,802 लसीच्या मात्रा देण्यात आल्या. कोविड -19 प्रतिबंधक लसीकरणाच्या नव्या टप्प्याला 21 जून 2021 रोजी सुरुवात झाली आहे. देशभरात लसीकरणाचा वेग आणि व्याप्ती वाढवण्यासाठी केंद्र सरकार वचनबद्ध आहे.
गेल्या 24 तासात 42,766 नव्या दैनंदिन रुग्णांची नोंद झाली. सलग तेरा दिवस 50,000 पेक्षा कमी दैनंदिन नव्या रुग्णांची नोंद झाली आहे. राज्ये/केंद्र शासित प्रदेश आणि केंद्र सरकारच्या सामूहिक प्रयत्नांचेच हे फळ आहे.
भारतातील सक्रीय रुग्णसंख्या आज 4,55,033 आहे. देशाच्या एकूण रुग्णसंखेपैकी ती फक्त 1.48% आहे.
महामारीच्या सुरुवातीपासून ते आतापर्यंत 2,99,33,538 रुग्ण कोविड-19 संसर्गातून बरे झाले आहेत. गेल्या 24 तासात 45,254 जण बरे झाले. रुग्ण बरे होण्याचा दर सातत्याने वाढत असून सध्या तो 97.20% वर पोहचला आहे.
चाचण्यांच्या क्षमतेत सातत्याने वाढ होत असून गेल्या 24 तासात देशभरात 19,55,225 चाचण्या घेण्यात आल्या. देशात आतापर्यंत एकूण 42.90 कोटींपेक्षा  जास्त चाचण्या घेण्यात आल्या आहेत.
चाचण्यांच्या दरात एकीकडे वाढ होत असताना, साप्ताहिक पॉझिटीव्हीटी दरात सातत्याने घट दिसून येत आहे. सध्या साप्ताहीक पॉझिटीव्हीटी दर 2.34% तर दैनंदिन पॉझिटीव्हीटी दर 2.19% आहे. दैनंदिन पॉझिटीव्हीटी दर सलग 19 दिवस 3% पेक्षा कमी आहे. तर सलग 33 दिवस तो 5% पेक्षा कमी आहे.
इतर अपडेट्स :
Important TweetsJaydevi PS/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 80
पंतप्रधान कार्यालय
130 कोटींपेक्षा जास्त लोकांची राष्ट्रीय राजधानी असलेल्या दिल्लीचे आर्थिकदृष्टीने सामर्थ्य आणि भव्यता प्रकट झाली पाहिजे - पंतप्रधान
दिल्लीमध्ये 21 व्या शतकाची आकर्षणे विकसित करण्याचे काम सुरू - पंतप्रधान
पंतप्रधान नरेंद्र मोदी यांनी म्हटले आहे की, देशातले प्रत्येक लहान आणि मोठे शहर भारताच्या अर्थव्यवस्थेचे केंद्र बनत आहे. तथापि, देशाची राजधानी म्हणून दिल्लीला संपूर्ण विश्वामध्ये आपले अस्तित्व, आपली भव्यता सिद्ध करण्याचे काम 21 व्या शतकामध्ये करण्याची आवश्यकता आहे. या दृष्टीने जुन्या शहराला आधुनिक बनविण्यासाठी अनेक उपाय योजना करण्यात येत आहेत. आज पंतप्रधान मोदी यांनी अत्याधुनिक विनाचालक  मेट्रो संचालनाचे उद्घाटन केले तसेच त्यांनी यावेळी दिल्ली मेट्रोच्या विमानतळ द्रतगती विस्तारित मार्गासाठी ‘नॅशनल कॉमन मोबिलिटी कार्ड’ जारी केले. या कार्यक्रमप्रसंगी पंतप्रधान मोदी यांनी दूरदृष्य प्रणालीव्दारे सर्वांना मार्गदर्शन केले.
पंतप्रधान मोदी यावेळी म्हणाले, इलेक्ट्रिक वाहनांना प्रोत्साहन देण्यासाठी सरकार अनेक प्रकारच्या करसवलती देत आहे. राजधानीमधल्या जुन्या पायाभूत सुविधा, सोई यांना आधुनिक बनविण्यासाठी, तंत्रज्ञानाचा वापर करण्यात येत आहे. सुविधांमध्ये अनेक नवीन बदल करण्यात येत आहे. याचाच विचार करून शकडो निवासी वसाहतींना नियमित करून झोपडपट्टीवासियांचे जीवन चांगले बनविण्यासाठी प्रयत्न सुरू आहेत. त्याचबरोबर जुन्या सरकारी भवनांमध्ये पर्यावरण अनुकूल आधुनिक सुविधा निर्माण करण्यात येत आहेत.
पंतप्रधान नरेंद्र मोदी यावेळी बोलताना म्हणाले, दिल्ली हे एक जुने पर्यटन स्थान आहे. त्याचबरोबर दिल्लीमध्ये 21 व्या शतकातील आकर्षणे विकसित करण्याचे काम सुरू आहे. आंतरराष्ट्रीय संमेलने, परिषदा तसेच आंतरराष्ट्रीय प्रदर्शन त्याचबरोबर आंतरराष्ट्रीय व्यवसाय पर्यटन अशा गोष्टींसाठी सर्वांकडून दिल्ली या स्थानाला जास्त पसंती दिली जाते. हे लक्षात घेऊन राजधानीतल्या व्दारका भागामध्ये देशातले सर्वात मोठे केंद्र बनविण्यात येत आहे. अशाच पद्धतीने विशाल भारत वंदना उद्यानाबरोबरच नवीन संसद भवनाचे कामही सुरू आहे. यामुळे दिल्लीत केवळ हजारों लोकांना केवळ रोजगारच मिळेल, असे नाही; तर दिल्लीचा चेहरा-मोहराही बदलणार आहे.
विनाचालक पहिल्या मेट्रोचे संचालन आाणि दिल्ली मेट्रोच्या विमानतळापर्यंतच्या नॅशनल कॉमन मोबिलिटी कार्डच्या विस्तारासाठी पंतप्रधान नरेंद्र मोदी राजधानीच्या लोकांचे अभिनंदन करताना म्हणाले, दिल्ली 130 कोटींपेक्षा जास्त लोकांची आर्थिक आणि सामर्थ्याची शक्ती आहे, म्हणूनच या राजधानीची भव्यता सर्वत्र दिसली पाहिजे, जाणवली पाहिजे.
M.Iyangar/S.Bedekar/P.Kor
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
नागरी उड्डाण मंत्रालय
मुंबईच्या छत्रपती शिवाजी महाराज आंतरराष्ट्रीय विमानतळावर हवाई गुप्तचर विभागाच्या कारवाईत 240 कोटी रुपये किमतीचे हेरॉईन जप्त- 3 जणांना अटक
मुंबईच्या छत्रपती शिवाजी महाराज आंतरराष्ट्रीय विमानतळावर हवाई गुप्तचर विभागाच्या अधिकाऱ्यांनी झिम्बाब्वेच्या दोन प्रवाशांकडून 35 किलो हेरॉईन जप्त केले आहे. अधिकाऱ्यांनी आज दोन्ही प्रवाशांना तसेच त्यांच्या संपर्कातील स्थानिक व्यक्तीस अटक केली आहे.
झिम्बाब्वेच्या प्रवाशांनी काल 09 डिसेंबर 2021 रोजी हरारे ते अदिस अबाबा आणि अदिस अबाबा ते मुंबई असा फ्लाइट क्रमांक ET 610 मधून प्रवास केला. त्यांच्या चेक-इन केलेल्या बॅगच्या एक्स-रे स्क्रीनिंगमध्ये त्यातील सामग्रीच्या संशयास्पद प्रतिमा उघड झाल्या.
चार चेक-इन केलेल्या बॅगची प्रत्यक्ष तपासणी करण्यात आली आणि त्यामुळे बॅगच्या अस्तराखाली छुप्या कप्प्यात दडवून ठेवलेले पांढऱ्या रंगाची पावडर असलेले प्लास्टिकचे पाऊच मिळाले. चाचणी विश्लेषणाद्वारे हे सिद्ध झाले की पावडरसदृश्य पदार्थ हा "हेरॉइन" आहे. चार बॅगच्या झडतीमुळे बॅगमध्ये लपवून ठेवलेले  35.386 किलो हेरॉईन जप्त करण्यात आले. स्थानिक बेकायदेशीर बाजारपेठेतील तस्करीचे मूल्य 240 कोटी रुपये  आहे.
दोन्ही प्रवाशांना नार्कोटिक्स ड्रग्ज अँड सायकोट्रॉपिक सबस्टन्स  कायद्यान्वये अटक करण्यात आली आहे. अटक केलेल्या व्यक्तींच्या चौकशीत अटक केलेल्या दोघांच्या स्थानिक संपर्कातील व्यक्तीची ओळख उघड झाली. स्थानिक संपर्कातील व्यक्तीचा शोध घेण्यासाठी सीमाशुल्क अधिकाऱ्यांनी पाळत ठेवली. आज 10 डिसेंबर 2021 रोजी त्याला शोधून अटक करण्यात आली आहे. पुढील तपास सुरू आहे.
स्रोत: मुंबई छत्रपती शिवाजी महाराज आंतरराष्ट्रीय विमानतळ, मुंबई सीमाशुल्क, परिक्षेत्र-III.